stanford-oval/wikipedia huggingface dataset:
Galen Rupp

| Mitalit | Mitalit | Mitalit |  |
| --- | --- | --- | --- |
|  Galen Rupp |  Galen Rupp |  Galen Rupp |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 10 000 metriä |  |
|  Pronssia | Rio de Janeiro 2016 | maraton |  |
Galen Rupp (s. 8. toukokuuta 1986) on yhdysvaltalainen kestävyysjuoksija ja olympiamitalisti.
Rupp sijoittui 3 000 metrin juoksussa seitsemänneksi alle 18-vuotiaiden MM-kilpailuissa 2003 ja yhdeksänneksi 5 000 metrin juoksussa alle 20-vuotiaiden MM-kilpailuissa 2004.
Pekingin olympialaisissa 2008 Rupp sijoittui 10 000 metrillä kolmanneksitoista. Lontoon olympialaisissa 2012 hän saavutti 10 000 metrillä olympiahopeaa ajalla 27.30,90. Hän hävisi harjoittelukumppanilleen Mohamed Farahille puolisen sekuntia. 5 000 metrillä hän oli seitsemäs. Rio de Janeiron olympialaisissa 2016 Rupp saavutti pronssia maratonilla ja oli viides 10 000 metrillä. Vuonna 2021 järjestetyissä Tokion olympialaisissa hän oli maratonilla kahdeksas.
MM-kilpailuissa Rupp on sijoittunut 5 000 metrin juoksussa yhdeksänneksi Daegussa 2011, kahdeksanneksi Moskovassa 2013 ja viidenneksi Pekingissä 2015 sekä 10 000 metrin juoksussa yhdenneksitoista Osakassa 2007, kahdeksanneksi Berliinissä 2009, seitsemänneksi Daegussa 2011, neljänneksi Moskovassa 2013 ja viidenneksi Pekingissä 2015. Sisäratojen MM-kilpailuissa hän sijoittui 3 000 metrillä viidenneksi Dohassa 2010 ja neljänneksi Sopotissa 2014. Istanbulissa 2012 hän karsiutui alkuerässä 1 500 metrin juoksussa.
16. syyskuuta 2011 Rupp juoksi 10 000 metrillä Pohjois-Amerikan ennätyksen 26.48,00. Hän paransi maanmiehensä Chris Solinskyn ennätystä yli kymmenellä sekunnilla. 30. toukokuuta 2014 timanttiliigan kilpailussa Eugenessa hän paransi matkan Pohjois-Amerikan ennätystä aikaan 26.44,36. Yhdysvaltain mestaruuden Rupp on voittanut 5 000 metrillä vuonna 2012 ja 10 000 metrillä vuosina 2009–2016 ja maratonilla vuosina 2016 ja 2020. Häntä valmentaa Alberto Salazar.
Henkilökohtaiset ennätykset

800 metrin juoksu: 1.50,00 (2009)
1 500 metrin juoksu: 3.34,15 (2014)
Mailin juoksu: 3.52,11 (2013)
3 000 metrin juoksu: 7.43,24 (2010)
5 000 metrin juoksu: 12.58,90 (2012)
10 000 metrin juoksu: 26.44,36 (2014)
20 kilometrin tiejuoksu: 57.30 (2011)
Puolimaraton: 59.47 (2018)
Maraton: 2.06.07 (2018)
800 metrin juoksu: 1.49,87 (2009)
1 500 metrin juoksu: 3.34,78 (2013)
Mailin juoksu: 3.50,92 (2013)
3 000 metrin juoksu: 7.30,16 (2013)
Kahden mailin juoksu: 8.07,41 (2014)
5 000 metrin juoksu: 13.01,26 (2014)
Aiheesta muualla

Kuvia tai muita tiedostoja aiheesta Galen Rupp Wikimedia Commonsissa
Gregor Fisher

Gregor Fisher (s. 22. joulukuuta 1953 Glasgow) on skotlantilainen näyttelijä. Hänet tunnetaan nimiroolistaan televisiosarjassa Rab C. Nesbitt, jota on tehty katkonaisesti vuodesta 1988 alkaen.
Valkokankaalla Fisher on esiintynyt muun muassa elokuvissa 1984 (1984), Rakkautta vain (2003), Venetsian kauppias (2004) ja Wild Target (2010).
Aiheesta muualla

Gregor Fisher Internet Movie Databasessa. (englanniksi)
Gregor Fisher Elonetissä.
I-League

| I-League |
| --- | --- |
Laji:  Jalkapallo
Maa(t):   Intia
Perustettu:  2007
Joukkueita:  11
Hallitseva mestari:  Chennai City FC
Eniten mestaruuksia:  Dempo SC (3)
Sarjataso:  1
Alempi taso:  I-League 2nd Division
TV:  TEN Action
Sivusto:  i-league.org
I-League on Intian jalkapallon pääsarja.
Historia

Liiga perustettiin kaudeksi 2007-2008, jolloin se korvasi 11 kauden ajan pelatun National Football Leaguen. Ensimmäisellä kaudella sarjassa pelasi vain kymmenen joukkuetta, mutta seuraavaksi kaudeksi määrää nostettiin 12:een,  kaudeksi 2009-2010 neljääntoista ja kaudeksi 2013-2014 viiteentoista. Kaudella 2018-19 sarjassa pelasi 11 joukkuetta
12 pelatun kauden jälkeen kahdeksan joukkuetta on onnistunut voittamaan mestaruuden. Dempo SC on liigan menestynein joukkue ja onnistunut voittamaan mestaruuden kolme kertaa.
Kaudesta 2010-11 lähtien Intian pääasarjaseurojen kesken on alettu pelata myös juniorijoukkueiden (alle 19-vuotiaiden) välistä liigaa, jonka toivotaan parantavan nuorten intialaisten pelaajien tasoa.
Jalkapallo ei ole ollut liigan olemassaolon aikana suurin laji Intiassa, mutta katsojalukujen ja kiinnostuksen määrässä on ollut havaittavissa lievää kasvua; osittaisena syynä Intian jalkapallomaajoukkueen hyvät esitykset kansainvälisissä kilpailuissa. Medianäkyvyyden kasvu on nostanut I-Leaguen kiinnostavuutta myös pelaajen keskuudessa ja myös arvokisoissa nähtyjä pelaajia on tehnyt sopimuksia intialaisseurojen kanssa.
Sarjajärjestelmä

Sarjakausi kestää Intiassa lokakuusta toukokuuhun. Tuona aikana liigan seurat pelaavat keskenään kaksinkertaisen sarjan, jolloin jokaiselle joukkueelle tulee kauden aikana 28 ottelua. Ottelut painottuvat pääasiassa viikonloppuihin, mutta joitain otteluja pelataan myös arkipäivisin. Voitosta joukkueelle annetaan kolme pistettä, tasapelistä molemmille joukkueille yksi piste. Kauden jälkeen eniten pisteitä kerännyt joukkue on mestari ja ansaitsee paikan maanosaliitto AFC:n alaiseen seurajoukkueiden väliseen kilpailuun.
Sarjajärjestelmä > Joukkueet

Seuraavat 11 joukkuetta pelaavat kaudella 2018–19.
Aizawl FC
Chennai City FC
Churchill Brothers
Gokulam Kerala FC
East Bengal
Indian Arrows
Minerva Punjab FC
Mohun Bagan
NEROCA FC
Real Kashmir FC
TRAU FC
Sarjajärjestelmä > Mestarit

2007-2008 Dempo SC
2008-2009 Churchill Brothers SC
2009-2010 Dempo SC
2010-2011 Salgaocar SC
2011-2012 Dempo SC
2012-2013 Churchill Brothers SC
2013-2014 Bengaluru FC
2014-2015 Mohun Bagan
2015-2016 Bengaluru FC
2016-2017 Aizawl FC
2017-2018 Minerva Punjab FC
2018-2019 Chennai City FC
Aiheesta muualla

Intian jalkapalloliitto
HMS Charles (1668)

| Royal Charles |
| --- | --- |


Aluksen vaiheet
Rakentaja:  Portsmouthin telakka
Laskettu vesille:  maaliskuu 1673
Palveluskäyttöön:  2. helmikuuta 1673
Tekniset tiedot
Uppouma:  1 443 bm
Pituus:  41,45 m (köli)
Leveys:  13,61 m
Syväys:  5,56 m
Miehistöä:  780
Aseistus
Aseistus:  96 tykkiä
HMS Charles oli Englannin kuninkaallisen laivaston vuonna 1668 vesillelaskettu 96-tykkinen ensimmäisen luokan linjalaiva.
Valmistus

Alus tilattiin 30. kesäkuuta 1666 Deptfordin telakalta, jossa rakennustöistä vastasi Christopher Pett maaliskuuhun 1668 ja sen jälkeen Jonas Shish. Se laskettiin vesille 10. maaliskuuta 1668. Valmistuskustannukset olivat 18 435 puntaa.
Palvelus

Alus otettiin palvelukseen 23. maaliskuuta 1668 päällikkönään John Cox, joka jätti aluksen 1. heinäkuuta. Aluksen päällikkönä oli 15. tammikuuta 1672 Sir John Harman, joka oli samalla kontra-amiraalina. Aluksella oli lippukapteenina William Holding. Alus osallistui 28. toukokuuta Solebayn taisteluun punaisen laivueen jälkiosastossa. Aluksen päälliköksi tuli 4. helmikuuta 1673 Sir John Chicheley, joka oli myös kontra-amiraalina lippukapteeninaan Richard Dickenson.
Alus osallistui 28. toukokuuta ja 4. kesäkuuta Schooneveldin taisteluihin punaisen laivueen jälkiosastossa. Se oli myös 11. elokuuta Texelin taistelussa punaisessa laivueessa. Aluksen päälliköksi tuli 15. toukokuuta Lawrence Wright, joka luopui tehtävästä 26. elokuuta. Se oli amiraali Sir John Holmesin lippulaivana Kanaalissa.
Alus nimettiin 21. lokakuuta 1687 HMS Saint Georgeksi, ja luokiteltiin 1691  90-tykkiseksi toisen luokan linjalaivaksi. Alus rakennettiin uudelleen vuosina 1699–1701 Portsmouthissa.
Gregor Aichinger

Gregor Aichinger (n. 1565 – 1628) oli saksalainen säveltäjä ja pappi. Hän opiskeli musiikkia muun muassa Giovanni Gabrielin johdolla Italiassa.
Aichinger sävelsi pääasiassa uskonnollista musiikkia. Hänen teoksissaan oli vaikutteita muun muassa Orlando di Lasson musiikista.
Aichinger sävelsi myös jonkin verran soitinmusiikkia.
Aiheesta muualla

Kuvia tai muita tiedostoja aiheesta Gregor Aichinger Wikimedia Commonsissa
HMS Charity (R29)

| HMS Charity |
| --- | --- |
 HMS Charity

Aluksen vaiheet
Rakentaja:  John I. Thornycroft and Company, Woolston
Kölinlasku:  9. heinäkuuta 1943
Laskettu vesille:  30. marraskuuta 1944
Palveluskäyttöön:  19. marraskuuta 1945
Poistui palveluskäytöstä:  Pakistanille 16. joulukuuta 1958
Tekniset tiedot
Uppouma:  1 854 t (standardi) 2 575 t (max)
Pituus:  110,5 m (kokonaispituus)
Leveys:  10,9 m
Syväys:  3,05 m
Koneteho:  40 000 shp
Nopeus:  36 solmua
Miehistöä:  186
Aseistus
Aseistus:  4 x QF 4,5" Mk IV yksiputkisina CP Mk V -asennuksina 2 x Bofors 40 mm kaksiputkisena Mk IV Hazemayer -asennuksena 2 x yksiputkista QF 2 naulan Mk XV 2 x yksiputkista Oerlikon 20 mm 4 x 21" (533 mm) torpedoputkea
HMS Charity (viirinumero R29) oli Britannian kuninkaallisen laivaston Ch-luokan hävittäjä.
Valmistus

Alus tilattiin John I. Thornycroft and Companyltä Woolstonista, missä köli laskettiin 9. heinäkuuta 1943. Alus laskettiin vesille 30. marraskuuta 1944 ja valmistui 19. marraskuuta 1945.
Palvelus

Valmistumisen jälkeen aluksen miehistö oli koulutettavana Maltalla tammikuussa 1946. Koulutuksen päätyttyä alus liitettiin Välimeren laivaston 1. hävittäjälaivueeseen.
Alus siirrettiin 15. joulukuuta 1958 Yhdysvalloille, joka siirsi aluksen edelleen Pakistanille. PNS Shah Jahaniksi nimetty alus lähti 10. tammikuuta 1959 Pakistaniin. Intian ja Pakistanin välisen sodan puhjettua alus  liitettiin 7. syyskuuta 1965 laivasto-osastoon, jonka muut alukset olivat risteilijä Babur sekä hävittäjät Khaibar, Badr, Alamgir  ja Jahangir. Osasto lähti Karachista tulittaakseen Dwarkaa 8. syyskuuta vastaisena yönä. Tulitoimintaa kesti vain neljä minuuttia, jona aikana kukin aluksista ampui noin 50 kranaattia.
HMS Charity (keskimmäinen) lähtemässä pois Yokosukasta 1951
Hämärän pelottavat varjot

| Hämärän pelottavat varjot> Twilight Zone: The Movie |
| --- | --- |

Ohjaaja:  John Landis Steven Spielberg Joe Dante George Miller
Käsikirjoittaja:  John Landis George Clayton Johnson Richard Matheson Melissa Mathison Jerome Bixby
Tuottaja:  Steven Spielberg John Landis
Säveltäjä:  Jerry Goldsmith
Kuvaaja:  Allen Daviau John Hora Stevan Larner
Leikkaaja:  Malcolm Campbell Tina Hirsch Michael Kahn Howard E. Smith
Pääosat:  Dan Aykroyd Albert Brooks Scatman Crothers John Lithgow Vic Morrow Kathleen Quinlan
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix Fandango at Home (käännä suomeksi)
Ensi-ilta:   24. kesäkuuta 1983  25. marraskuuta 1983
Kesto:  101 minuuttia
Alkuperäiskieli:  englanti, ranska, saksa, vietnam
Budjetti:  10 miljoonaa $
Tuotto:  29,5 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Hämärän pelottavat varjot on elokuva vuodelta 1983. Se pohjautuu vuosina 1959–1964 tuotettuun televisiosarjaan Hämärän rajamailla. Se koostuu neljästä episodista, joista jokaisella on oma ohjaajansa.
Näyttelijä Vic Morrow ja vietnamilaiset lapsinäyttelijät Myca Dinh Le ja Renee Shin-Yi Chen kuolivat helikopterionnettomuudessa kuvausten aikana. Episodin ohjaaja John Landis sai syytteen kuolemantuottamuksesta, josta oikeus hänet myöhemmin vapautti.
Juoni

Elokuva koostuu neljästä osiosta, jotka kaikki ovat uusintaversioita, tai vähintään perustuvat johonkin alkuperäisen sarjan jaksoon. Elokuva alkaa kuitenkin lyhyellä kohtauksella jossa kaksi ystävystä ajavat autoa ja yrittävät saada ajan kulumaan keskustelemalla eri haiheista. Puheenaihe siirtyy Hämärän rajamailla sarjaan, jonka faneja molemmat ovat. He keskustelevat siitä miten hyviä jaksoja sarjassa oli, kunnes toinen heistä (Dan Aykroyd) kysyy ystävältään (Albert Brooks) että tahtooko hän nähdä jotakin pelottavaa. Kuskin suostuttua toinen heistä muuttuu yhtäkkiä hirviöksi ja tappaa kuskin.
Juoni > Time Out

Elokuvan ensimmäinen osio perustuu etäisesti alkuperäisen sarjan jaksoon "Quality Of Mercy". Osio seuraa rasistista ja tympiintynyttä miestä (Vic Morrow), joka tahtomattaan päätyy aikamatkalle jonka aikana hän henkilökohtaisesti joutuu kokemaan tuskaa, jota hänen vihaamansa juutalaiset, tummaihoiset sekä vietnamilaiset ovat kokeneet viimeisinä vuosikymmeninä. Hän päätyy eri aikahyppyjen kautta Natsi-Saksaan, Ku Klux Klaanin tapaamiseen, sekä Vietnamin sotaan.
Osion on ohjannut John Landis.
Juoni > Kick The Can

Elokuvan toinen osio on suora uusintaversio alkuperäisen sarjan samannimisestä jaksosta. Osio seuraa vanhainkodissa asustavia eläkeläisiä, jotka kaikki ovat pitkästyneitä vain istuskelemaan ja odottamaan että heidän päivänsä ovat luetut. Eräänä päivänä vanhainkotiin saapuu uusi asukas, Herra Bloom Scatman Crothers, joka antaa heille idean pelata kaikkien lapsuuden suosikkipeliä "Kick The Can". Vanhukset kokoontuvat yön varhaistunneilla vanhainkodin pihalle pelaamaan, mutta alkavatkin pian huomata itsestään nuorenemisen merkkejä.
Osion on ohjannut Steven Spielberg.
Juoni > It's a Good Life

Elokuvan kolmas osio on uusintaversio alkuperäisen sarjan samannimisestä jaksosta. Osio seuraa uuteen työpaikkaansa matkalla olevaa Heleniä (Kathleen Quinlan), joka tapaa nuoren Anthony (Jeremy licht) nimisen pojan. Anthony kutsuu Helenin luokseen päivälliselle, ja kotona esittelee tämän perheelleen. Kaikki Anthonyn perheessä käyttäytyvät hyvin kummallisesti, ja tuntuvat jopa pelkäävän kun poika on lähellä. Hyvin epätavallisen päivällisen syötyään Helenille alkaa valjeta ettei Anthony olekaan mikään tavallinen poika, vaan pikemminkin hirviö jolla on voima muokata todellisuutta tahtonsa mukaan.
Tämän osion on ohjannut Joe Dante.
Juoni > Nightmare at 20 000 Feet

Elokuvan neljäs ja viimeinen osio on suora uusintaversio alkuperäisen sarjan samannimisestä jaksosta. Osio seuraa hermostunutta miestä lentokoneessa, nimeltään John, joka kärsii massiivisesta lentopelosta. Lentoemännät ja koneen kapteeni yrittävät rauhoitella häntä, ja onnistuvatkin hetkellisesti, kunnes mies näkee hirviön kiipeämässä lentokoneen siipeä pitkin. Vain hän näkee sen, koska aina kun joku muu tulee katsomaan, olento menee piiloon. Aluksi John uskoo sen olevan vain omaa hallusinaatiotaan, mutta pian joutuu harkitsemaan mitä uskoo uudestaan, kun hirviö alkaa repimään lentokoneen siiven moottoria auki.
Osion on ohjannut George Miller.
Vastaanotto

Elokuva sai julkaisunsa yhteydessä ristiriitaista palautetta. Sillä on Rotten Tomatoes sivustolla 61% positiivinen arvosana, joka vastaa sivuston arvosanaa "Tuore".
HD 107148 b

| HD 107148 b> Löytäminen |
| --- | --- |
Löytäjä(t):  Butler et al.
Löytöpäivä:  15. heinäkuuta 2006
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 107148
Tähden etäisyys Auringosta:  167 vv
Tähden massa:  1,12 M☉
Tähden spektriluokka:  G5
Tähden metallisuus:  0,314
Tähden ikä:  5,6 Gyr
Kiertoradan ominaisuudet
Isoakselin puolikas:  0,269 AU
Eksentrisyys:  0,05
Kiertoaika:  48,065 vrk
Fyysiset ominaisuudet
Massa:  0,21 MJ (67 ME)
HD 107148 b on eksoplaneetta, joka löydettiin 15. heinäkuuta 2006. Planeetan olemassaolo varmistettiin ensimmäisen kerran Catalog of Nearby Exoplanets -julkaisussa 21. heinäkuuta 2006. Se kiertää keltaista pääsarjan tähteä HD 107148 noin 167 valovuoden päässä Maasta, Neitsyen tähdistön suunnalla.
Planeetta kiertää emotähteään 0,269 AU:n etäisyydellä, ja sen kiertoaika on noin 48 päivää. Planeetan massa vastaa noin 0,21 Jupiterin massaa (67 Maan massaa). Planeetta on todennäköisesti kaasujättiläinen.
Greetings from Finsbury Park, N4

| Greetings from Finsbury Park, N4 Dirty Fingernails |
| --- | --- | --- |

Studioalbumin tiedot
 Julkaistu: 15. lokakuuta 2008
 Tuottaja(t): Jarno Alho
 Tyylilaji: pop
 Kesto: 44.45
 Levy-yhtiö: Poko Rekords
Greetings from Finsbury Park, N4 on suomalaisen pop-duo Dirty Fingernailsin esikoisalbumi. Se julkaistiin 15. lokakuuta 2008.
Kappaleet

Kaikki kappaleet kirjoittanut Dirty Fingernails.
A European Scream – 5.02
Bruno – 3.47
The Man the Myth the Music – 4.09
Marianne Faithfull – 4.11
That Kick – 3.24
Midatlantic – 3.16
Misery Is Easy – 2.39
Chop Suey – 4.07
American Teeth – 3.18
Objectives of the Heart – 4.28
The World Comes for a Visit – 6.24
Kokoonpano

Sami Salo – laulu, kitara
Päivi Salo – laulu, kosketinsoitin
Jarno Alho – basso (kappale 4), lyömäsoittimet (kappale 8)
Antti Hietala – rummut (kappaleet 2, 8 ja 11)
Charlie & Jarno Alho – rummut (kappale 11)
Nuutti Palonen – rummut (kappaleet 1, 3 ja 4)
Tommi Kolunen – trumpetti (kappale 11)
Arvostelut

Soundi:
Aiheesta muualla

Greetings from Finsbury Park, N4 discogs.com -sivustolla
HD 108874

| HD 108874> Fyysiset ominaisuudet |
| --- | --- |
Näennäinen kirkkaus:  8,76 mv
Absoluuttinen kirkkaus:  3,72 Mv
Valovoima:  1,14 aurinkoa
Spektriluokka:  G5 V
Lämpötila:  5407 K
Massa:  1 M☉
Säde:  1,22 R☉
Metallipitoisuus:  +0,14
Ikä:  7,26 miljardia vuotta
Astrometriset ominaisuudet
Tähdistö:  Bereniken hiukset
Rektaskensio (J2000):  12h 30m 26,8829s
Deklinaatio (J2000):  +22° 52′ 47,383″
Etäisyys:  220 ± 20 valovuotta (69 ± 6 parsekia)
Parallaksi:  14,59 ± 1,24 mas
Säteisnopeus:  -30,7 km/s
Ominaisliike:  RA: -45,05 Dec.: -105,39 mas/v
HD 108874 on Bereniken hiusten tähdistössä 220 valovuoden päässä Maasta sijaitseva keltainen kääpiötähti, jolla on kaksi eksoplaneettaa.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | >1,36 ± 0,13 MJ | 395,4 ± 2,5 | 1,051 ± 0,02 | 0,07 ± 0,04   |
|  c  | >1,018 ± 0,3 MJ | 1605,8 ± 88 | 2,68 ± 0,25 | 0,25 ± 0,07 |
| --- | --- |
Tähdet:  β Com, α Com A, γ Com, 11 Com, 36 Com, 12 Com A, 23 Com, 41 Com, 37 Com, 35 Com, 14 Com, 7 Com, 31 Com, 16 Com, 24 Com A, 6 Com, 27 Com, 13 Com, α Com B, 17 Com, 18 Com, 21 Com, 26 Com, 40 Com, 5 Com, 4 Com, 20 Com, 25 Com, 29 Com, 30 Com, 2 Com, 38 Com, 39 Com, 8 Com, 22 Com, 32 Com, 9 Com, 3 Com, 28 Com, 1 Com, 24 Com B, 17 Com, 10 Com, HD 114762, 12 Com B, HD 108874
Eksoplaneetat:  HD 114762 b, HD 108874 b, HD 108874 c
Galena (laulaja)

| Galena |
| --- | --- |
 Galena vuonna 2014
Henkilötiedot
Koko nimi:  Galina Vitševa Gentševa
Syntynyt: 21. toukokuuta 1985 (ikä 39) Bulgaria
Ammatti:  laulaja
Muusikko
Taiteilijanimi:  Галена 
Aktiivisena:  2003–
Tyylilajit:  pop-folk pop
Levy-yhtiöt:  Payner
  [ Muokkaa Wikidatassa ] [ ohje ]  
Galina Vitševa Gentševa (bulg. Галина Вичева Генчева, s. 21. toukokuuta 1985), paremmin tunnettu taiteilijanimellä Galena (bulg. Галена), on bulgarialainen pop-folk-laulaja.
Diskografia > Sooloalbumit

2006: Galena
2008: Sled 12 (След 12)
2010: Ofitsialno zabranen (Официално Забранен)
2011: Az (Аз)
Diskografia > Duettoalbumit

2015: Koi (Кой)
Diskografia > Kokoelma-albumit

2013: Zlatnite hitove na Galena (Златните хитове на Галена)
Gondoli

Gondoli ohjaajineen Venetsian Canal Grandella.
Gondoleita laiturissa Venetsiassa.
Gondoli (ital. gondola) on kapea ja pitkänomainen tasapohjainen vene, joissa on korkea perä ja keula. Venettä soudetaan yhdellä pitkällä peräairolla.
Gondoleita käytetään lähes yksinomaan Venetsian kanavilla liikuttaessa. Gondolin ohjaajaa kutsutaan gondolieeriksi. Suurin osa Venetsian gondolieereista kuuluu vanhoihin gondolieerisukuihin: aiemmin vallitsi ikiaikainen laki, jonka mukaan gondolieerina ei saanut toimia kukaan näiden sukujen ulkopuolinen, mutta vuonna 2007 perustettiin gondolieerin ammattitutkinto. Gondolieerina toimiminen on perinteisesti ollut miesten alaa. Vuonna 2009 alkoi työskennellä kaikkien aikojen ensimmäinen virallinen naisgondolieeri.
Gondoli on kevytrakenteinen ja nopealiikkeinen. Hankain on kyynärnivelen muotoinen ja veistetään perinteisesti saksanpähkinäpuusta; gondolin soudettavuuden vain yhdestä kohdasta varmistaa rungon toispuolisuus.
Gondolin keulaan on tyypillisesti kaiverrettu kuusi sakaraa ja niiden yläpuolelle toiselta laidalta suora, toiselta kaareva huippu. Huipun muoto kuvaa Venetsian hallitsijan eli dogen päähinettä. Kuusi sakaraa taas symboloivat Venetsian kuutta kaupunginosaa (sestiere), jotka ovat San Marco, Dorsoduro, San Polo, Cannaregio, Castello ja Santa Croce. Lisäksi gondoleissa on messinkisiä hevoskoristeita.
Gondoli mainitaan ensi kerran vuonna 1094 nimellä gondulam.[lähde? ] Sanan gondoli täsmällistä alkuperää ei tiedetä. Gondolit olivat alkujaan mustiksi tervattuja, mutta värikkäitäkin gondoleita alettiin valmistaa. 1500-luvulla muut kuin mustat gondolit kiellettiin lailla. Gondolien kehitys jatkui 1800-luvun lopulle asti, jolloin moottoriveneet alkoivat vallata gondoleilta alaa vesikulkuneuvoina. 1700-luvulla käytössä oli yhtä aikaa muutama tuhat gondolia, nykyään muutama sata. Perinteisesti gondoli valmistetaan kahdeksasta eri puulajista ja 280 osasta.
Aiheesta muualla

Kuvia tai muita tiedostoja aiheesta gondoli Wikimedia Commonsissa
Official Gondola Site (englanniksi)
Boats - Gondola (englanniksi)
Haapavesi (lehti)

| Haapavesi |
| --- | --- |

Lehtityyppi:  paikallislehti
Julkaisija:  Hilla Group Oyj
ISSN:  ISSN 1456-033X
Perustettu:  1997
Päätoimittaja:  Anne Mattila
Sitoutuneisuus:  sitoutumaton
Kotikunta:  Haapavesi
Kotimaa:  Suomi
Sivukoko:  Tabloid
Ilmestymistiheys:  keskiviikkoisin
Kieli:  suomi
Aiheesta muualla
haapavesi-lehti.fi
Lehden toimitalo
Haapavesi on lokakuussa 1997 perustettu Haapavedellä kerran viikossa torstaisin ilmestyvä paikallislehti. Lehteä julkaisee Hilla Group Oyj.
Lehden päätoimittajana toimii Anne Mattila. Haapavesi-lehden levikki oli 3 435 vuonna 2014. Lehden toimitus sijaitsee Haapavedellä.
Päätoimittajat

Paula Villa 1997–2000
Kimmo Rauatmaa
Laura Seppä
Seppo Kangasniemi
Suvi Hyttinen
Katariina Anttila
Aiheesta muualla

Lehden kotisivut
KPK Yhtiöt Oyj
Full stack

Full stack on tietojärjestelmien kehittämisen osa-alueita yhdistelevä lähestymistapa, joka liittyy käyttäjäkokemuksen suunnitteluun, järjestelmäkehittäjien työnkuviin ja osaamiseen  sekä kehitystyön tekniseen ympäristöön. Teknisenä käsitteenä full stack voi viitata yksinkertaisimmillaan järjestelmän rakenteen jaotteluun asiakas- ja palvelinosiin. Full stack voidaan nimetä lyhenteellä, joka muodostetaan siinä keskeisten välineiden nimistä (esim. LAMP = Linux, Apache, MySQL, Perl).
Termi full stack perustuu teknisten järjestelmien kuvaamisessa käytettyyn pinon (engl. stack) käsitteeseen, jolla tarkoitetaan järjestelmän arkkitehtuurin kerroksittaista rakennetta.  Rakenteessa kullakin kerroksella on oma tehtävänsä ja määritellyt rajapinnat toisiin kerroksiin.
Full stackin synonyyminakin käytetty termi solution stack (kirjaimellisesti suomentaen "ratkaisupino") viittaa nimettyihin ohjelmistotuotteisiin ja/tai laitteisiin, joista kokonaisuutena katsotaan muodostuvan palveluarkkitehtuuri (Service Oriented Architecture, lyhennettynä SOA).
Ammatillinen ja työnjaollinen näkökulma

Ammatillisena ja työnjaollisena käsitteenä, jollaisena sitä käytetään esimerkiksi rekrytoinnissa, full stack sisältää ajatuksen, että suunnittelija (full stack designer) tai ohjelmistokehittäjä (full stack developer), kykenee ottamaan huomioon, suunnittelemaan ja toteuttamaan käyttäjäkokemuksen eri osa-alueiden tukea tietojärjestelmässä. Full stack developer -käsite on varsin uusi. On esitetty, että sitä on alettu laajemmin käyttää vuoden 2013 tienoilla.
Full stack -suunnittelijan rooli on saanut runsaasti huomiota keskusteluissa esimerkiksi sen määrittelyn, hyödyllisyyden ja työmarkkinoilla esiintyvän kysynnän kannalta.
Käyttäjäkokemuksen näkökulma

Käyttäjäkokemusta (user experience) pidetään erityisesti kuluttajatuotteiden massamarkkinoilla tärkeänä tekijänä tuotteiden ja palveluiden menestyksessä. Käyttäjäkokemuksen käsite poikkeaa aiemmin tietojärjestelmien suunnittelussa keskeisestä käytettävyyden (usability) käsitteestä siten, että käyttäjäkokemukseen katsotaan kuuluvan hedonistinen osa (kuten hauskuuden tai tyydytyksen kokemus), kun taas käytettävyys määrittyy välineellisin tai käytännöllisin kriteerein. Käytettävyyttä kehittämällä pyritään tehostamaan käyttäjän ja laitteen yhteistoimintaa ja toisaalta tekemään sitä käyttäjälle miellyttävämmäksi.